**Predbežné informácie o organizácii výchovno- vzdelávacieho procesu:**

* Prevádzka školy bude skrátená: **od 7,30 do 15,30 hod.** podľa pokynov zriaďovateľa ZŠ.
* Vyučovanie bude končiť **11,45 hod.**
* Žiaci do školy budú **prichádzať aj odchádzať** rovnakým vchodom v časovom intervale a to nasledovne:

|  |  |  |  |  |
| --- | --- | --- | --- | --- |
| Trieda | Učiteľ | Vstup do školy | Čas | Odchod |
| 1.A | Sabová | Vchod 1. st.- šk.dvor | 7,30 |  |
| 1.B | Barková | Vchod 1. st.- šk.dvor | 7,40 |  |
| 1.C | Štefunková | Vchod 1. st.- šk.dvor | 7,50 |  |
| 2.D |  | Vchod 1. st.- šk.dvor | 8,00 |  |
|  |  |  |  |  |
| 2.A | Matušiková | Hlavný vchod | 7,30 |  |
| 2.C | Bielčíková | Hlavný vchod | 7,40 |  |
| 4.A | Majerčáková | Hlavný vchod | 7,50 |  |
| 4.B | Kyžňanská | Hlavný vchod | 8,00 |  |
|  |  |  |  |  |
| 3.A | Bobovnická | Vchod 2.st.- šk.dvor | 7,30 |  |
| 3.B | Wagnerová | Vchod 2.st.- šk.dvor | 7,40 |  |
| 3.C | Baker | Vchod 2.st.- šk.dvor | 7,50 |  |
| 2.B+4.C | Vasiľová | Vchod 2.st.- šk.dvor | 8,00 |  |
|  |  |  |  |  |
| 5.A |  | Vchod od Korytnickej | 7,30 | 11,30 |
| 5.B |  | Vchod od Korytnickej | 7,40 | 11,35 |
| 5.C |  | Vchod od Korytnickej | 7,50 | 11,40 |
| 5.D |  | Vchod od Korytnickej | 8,00 | 11,45 |

* Vstup do budovy školy je rodičom a cudzím osobám zakázaný.
* **1.6.2020 odovzdá rodič pri vchode vyhlásenie o tom,** že žiak neprejavuje príznaky prenosného ochorenia a nemá nariadené karanténne opatrenie, žiakovi sa odmeria teplota a dezinfikujú ruky. Vyhlásenie je nutné priniesť vždy, keď žiak nepríde do školy 3 a viac dní.
* Povinnosťou zákonného zástupcu je nahlásiť zmeny v zdravotnom stave dieťaťa v súvislosti s príznakmi ochorenia. V prípade, ak rodič spozoruje u dieťaťa podozrenie na ochorenie COVID- 19, je povinný túto skutočnosť nahlásiť svojmu učiteľovi, alebo riaditeľke školy.
* S cieľom ochrany pred nákazou je nutné, aby žiaci každý deň prichádzali a odchádzali s osobami, ktoré so žiakmi žijú v jednej domácnosti.
* Žiak si v triede môže odložiť rúško do obalu a vloží si ho do aktovky. Je nutné, aby mal pri sebe aj náhradné rúško, hygienické vreckovky a odporúčame aj dezinfekčný gél na ruky.

**Výchovno- vzdelávací proces:**

* Skupiny žiakov budú mať maximálne 20 detí. Ak keď v priebehu týždňa klesne počet detí, skupiny sa nebudú spájať.
* Jednu skupinu bude učiť celý týždeň 1 učiteľ a 1 vychovávateľ.
* Doteraz naša škola zabezpečila online vzdelávanie z hlavných predmetov, ktoré bolo systematické. Podľa vysokého predbežného záujmu žiakov o nástup do školy bude v kompetencii triedneho učiteľa 1. stupňa zabezpečiť online vzdelávanie pre deti, ktoré ostali doma, buď priamo na 1. a 2. vyučovacej hodine zo školy, alebo individuálne popoludní.
* Vyučovanie v škole bude prebiehať kombináciou blokového- tematického vyučovania a bude zamerané na opakovanie osvojených vedomostí a zručností žiakov získaných pri online vyučovaní a na výchovno-rekreačné aktivity.
* V prvý deň si žiaci 1.-4. ročníka prinesú prezuvky, písacie potreby, pomôcky na matematiku a slovenský jazyk. Ostatné informácie dostanú od triednej učiteľky.
* V prvý deň si žiaci 5. ročníka prinesú prezuvky, písacie potreby, poznámkový blok, čip na obedy a pomôcky na matematiku a slovenský jazyk.

**Stravovanie:**

* Obedy sa budú vydávať v čase od cca 10,30 do 13,30 hod.
* Rodič, ktorý nezaplatil v apríli za stravu, musí uhradiť platbu.
* Strava bude dovážaná zazmluvneným dodávateľom ako pred krízovou situáciou.

**Školský klub detí:**

* Deti, ktoré sú prihlásené do školského klubu detí a na obed, pôjdu na stravovanie spolu s pani vychovávateľkami v daných skupinách.
* Odchod detí z ŠKD bude možný len cez telefónne číslo pani vychovávateľky danej skupiny.
* Svoje dieťa si rodič vyzdvihne pred tým vchodom, ktorým vošiel.